**ŽUPANIJA ZAGREBAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU KLOŠTAR IVANIĆ**

**15. svibnja 2018.**

Na području općine KLOŠTAR IVANIĆ ukupno je **638,4587 ha** poljoprivrednog zemljišta u vlasništvu Republike Hrvatske.

**PODACI O DOSADAŠNJEM RASPOLAGANJU**

|  |  |  |  |
| --- | --- | --- | --- |
| **REDNI BROJ** | **VRSTA UGOVORA** | **UKUPAN BROJ UGOVORA** | **UKUPNA POVRŠINA PO UGOVORIMA u ha** |
| 1. | zakup | 9 | 26,3490 |
| 2. | dugogodišnji zakup |  |  |
| 3. | koncesija |  |  |
| 4. | privremeno korištenje | 16 | 237,9028 |
| 5. | prodaja s obročnom otplatom | 10 | 103,7305 |
|  |  | **35** | **367,9823** |

**SADRŽAJ PROGRAMA**

|  |  |  |
| --- | --- | --- |
| **OBLIK RASPOLAGANJA** | **POVRŠINA**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0** |  |
| površine određene za **prodaju**  - jednokratno, maksimalno  do 25% | **22,6517** |  |
| površine određene za **zakup** | **606,0086** |  |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene**  - jednokratno, maksimalno  do 5% | **9,7984** |  |

**MAKSIMALNA POVRŠINA ZA ZAKUP iznosi:**  **\_60\_ ha.**

**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| Općina Kloštar Ivanić nalazi se u istočnom dijelu Zagrebačke županije. Prostire se na 79 km2. Prema popisu stanovništva iz 2011. broji 6.091 stanovnika (77 st./km2). Obuhvaća 12 naselja: Kloštar Ivanić, Bešlinec, Čemernicu Lonjsku, Donju Obrešku, Gornju Obrešku, Krišce, Lipovec Lonjski, Predavec, Sobočane, Staru Marču i Šćapovec.  Programom raspolaganja državnim poljoprivrednim zemljištem na području Općine popisano je 638 ha zemljišta. Pritom treba naglasiti da do trenutka izrade Programa Općini nije pristigla većina očitovanja tijela nadležnih za prostorno-gospodarsku i imovinsku verifikaciju Programa (očitovanja Hrvatskih šuma o izuzimanju čestica po osnovi šumskogospodarske osnove, očitovanje Odjela za prostorno uređenje itd.). Stoga se može očekivati da će ovdje programirane površine u konačnici biti nešto manje. Primjerice, gotovo svo područje k.o. Nova Marča (oko 25 ha državnih (potencijalno) poljoprivrednih površina), iako katastarski zavedeno pod poljoprivrednim kulturama, vjerojatno će biti izuzeto iz Programa temeljem očitovanja Hrvatskih šuma.  Efektivno se raspolaganje, dakle, može planirati na osnovi 500-550 ha zemljišta (računajući i površine obuhvaćene višegodišnjim zakupima (26 ha), ugovorenima prema odredbama ranijih zakonskih propisa). S obzirom na ove površine, Programom se utvrđuje maksimalna površina za zakup u visini 60 ha. Ukupno se za zakup predviđa 606 ha zemljišta. Kad je riječ o prodaji, Program za ovaj oblik raspolaganja predviđa blizu 23 ha ili 3,5% ukupnih državnih poljoprivrednih površina (zakonski dozvoljen maksimum: 25%). Ovisno o daljnjem interesu, za prodaju je eventualnim izmjenama i dopunama Programa moguće odrediti i veće površine, s obzirom na to da (prema neslužbenom uvidu u prostorno-plansku dokumentaciju) na području Općine gotovo da i nema obradivog tla u bonitetu vrijednih i osobito vrijednih obradivih tala (P1 ili P2), obuhvaćenih ograničenjima u smislu čl. 59. st. 1. Zakona o poljoprivrednom zemljištu (NN 20/2018). Određeni dio zemljišta zasad ostaje izvan raspolaganja prodajom, pa čak i one čestice za koje je iskazan interes korisnika, ponajprije zbog obuhvaćenosti predmetnih čestica statusom javnog vodnog dobra.  U pogledu ostalih oblika raspolaganja, na području k.o. Kloštar Ivanić kčbr. 112, površine 9,8 ha (1,5% ukupnih drž. polj. površina) predviđa se za kvotu ostalih namjena, odnosno za prenamjenu u svrhu stvaranja poduzetničke zone.  Od ostaloga, treba napomenuti da se određen broj čestica i dalje vodi na RH, iako je praktički prodan. Ovo je u dogledno vrijeme potrebno srediti, kako pri budućem raspolaganju ne bi dolazilo do zabuna. |

Na sljedećoj stranici: **TABLICA POLJOPRIVREDNOG ZEMLJIŠTA PO POJEDINIM OBLICIMA RASPOLAGANJA:**